**ELŐTERJESZTÉS**

**Szombathely Megyei Jogú Város Közgyűlése**

**Szellemi Örökség, Nemzetiségi és Térségi Kapcsolatok Szakmai Bizottság**

**2025. szeptember 24-i ülésére**

**Javaslat a Berzsenyi Dániel Könyvtár pályázatokon történő részvételének jóváhagyására**

A Szombathely Megyei Jogú Város Önkormányzatának Szervezeti és Működési Szabályzatáról szóló 16/2024. (X.10.) önkormányzati rendelet (a továbbiakban: SZMSZ) 51.§ (3) bekezdés 25. pontja értelmében amennyiben a pályázat benyújtása önrészt nem igényel, azt a pénzügyekkel, vagyongazdálkodással kapcsolatos feladatai körében a Gazdasági és Jogi Bizottság hagyja jóvá.

Az SZMSZ 68.§ 4. pontja kimondja, hogy a Szellemi Örökség, Nemzetiségi és Térségi Kapcsolatok Szakmai Bizottságjavaslatot tesz a térségi kapcsolatok fejlesztésével, más önkormányzatokkal, országos, vármegyei, térségi hatáskörrel rendelkező szervekkel, intézményekkel, illetve civil szervezetekkel való együttműködéssel, szerződéskötéssel kapcsolatos kérdésekben.

**Berzsenyi Dániel Könyvtár** a fentiek alapján kéri a Gazdasági és Jogi Bizottság jóváhagyását az NKA Közgyűjtemények Kollégiuma által meghirdetett– önrészt nem igénylő – pályázatain (altéma kódszáma: 505104/243) és (altéma kódszáma: 505111/243) történő részvételéhez az alábbiak szerint:

1.

Támogató: NKA Közgyűjtemények Kollégiuma (altéma kódszáma: 505104/243)

Téma: olvasásnépszerűsítő programsorozatok megvalósítása

Megvalósítás időtartama: 2025.06.01. - 2026.05.31.

Pályázandó összeg: 1.000.000, - HUF

Önrész: nincs

A Berzsenyi Dániel Könyvtár meghatározó szerepet tölt be az olvasáskultúra ápolásában és népszerűsítésében. Küldetését nemcsak a könyvtári szolgáltatásokon keresztül valósítja meg, hanem széleskörű, korosztályokon átívelő programkínálatával is, amely egyaránt szól gyermekeknek és felnőtteknek.

A 2025 őszére tervezett eseménysorozatuk évtizedes hagyományokra épül, és három kiemelt célcsoportot szólít meg: a családokat a népszerű Könyvtári Éjszaka rendezvénnyel, a szlovéniai magyarlakta települések kisgyermekeit a Meseláda című kezdeményezéssel, valamint a könyvtári szakma képviselőit a Vas Vármegyei Könyvtári Nap keretében.

Ez a komplex programsorozat jól példázza a könyvtár közösségépítő, értékteremtő szerepét a térség kulturális életében.

2.

Támogató: NKA Közgyűjtemények Kollégiuma (altéma kódszáma: 505111/243)

Téma: állományvédelem és restaurálás

Megvalósítás időtartama: 2025.06.01. - 2026.05.31.

Pályázandó összeg: 4.000.000, - HUF

Önrész: nincs

A Berzsenyi Dániel Könyvtár kötészeti műhelye 1957 óta folyamatosan működik, és több mint hat évtizede elkötelezetten gondoskodik a helyi dokumentumállomány megőrzéséről. Alapítása óta nem csupán a könyvtár saját gyűjteményének állagvédelméért felel, hanem aktívan részt vesz Vas vármegye könyvtári dokumentumvagyonának ápolásában és védelmében is.

A műhely évente hozzávetőleg 400 dokumentum szakszerű kötését végzi el, melyből kb. 245 kötet a Berzsenyi Dániel Könyvtár és a térség települési könyvtárainak állományából származik, míg mintegy 155 dokumentum a különböző partnerintézmények megrendelésére készül.

A műhely fontos célkitűzése, hogy rugalmasan alkalmazkodjon a partnerintézmények egyedi igényeihez, különösen a helyismereti, kis példányszámú kiadványok védelmét tekintve, melyek hosszú távú megőrzése kiemelt jelentőséggel bír.

A könyvtár mintegy 1500 tételből álló muzeális gyűjteménye különösen értékes dokumentumokat őriz, köztük számos 16–17. századi kiadványt, amelyek jelenlegi állapotuk miatt restaurálásra szorulnak. A felújításra kiválasztott mű az alábbi:

Jelzet: F. 818 Arndt, Johann: Christliche Ausslegung und Erklarung der Evangelischen Text…Frankfurt am Main, Matthaus Merian, 1643. ill., 30 cm

1. T1./25/ lev. 679 p.
2. T1. 683-/942/ p.

Egybekötve. Az 1. r. címlapja és a mű eleje hiányzik. Ez a dokumentum a könyvtár muzeális állományának kiemelt darabja, felújítása szükséges az eredeti állapotához közeli megőrzés és a kutathatóság érdekében.

Kérem a Tisztelt Bizottságot, hogy az előterjesztést megtárgyalni, és a határozati javaslatot elfogadni szíveskedjék.

Kérem a Tisztelt Bizottságot, hogy az előterjesztést megtárgyalni, és a határozati javaslatot elfogadni szíveskedjék.

**Szombathely, 2025. szeptember „ ”**

**/: Horváth Soma :/**

**HATÁROZATI JAVASLAT**

**..…../2025. (IX.24.) SzÖNT. számú határozat**

A Szellemi Örökség, Nemzetiségi és Térségi Kapcsolatok Szakmai Bizottsága „Javaslat a Berzsenyi Dániel Könyvtár pályázatokon történő részvételének jóváhagyására” című előterjesztést megtárgyalta, és a Szombathely Megyei Jogú Város Önkormányzatának Szervezeti és Működési Szabályzatáról szóló 16/2024. (X.10.) önkormányzati rendelet 68.§ 4. pontjában meghatározott feladatkörében jóváhagyásra javasolja a Gazdasági és Jogi Bizottság számára a Berzsenyi Dániel Könyvtár alábbi, önrészt nem igénylő pályázatai benyújtását a Nemzeti Kulturális Alap Közgyűjtemények Kollégiumához.

1.

Támogató: NKA Közgyűjtemények Kollégiuma (altéma kódszáma: 505104/243)

Téma: olvasásnépszerűsítő programsorozatok megvalósítása

Megvalósítás időtartama: 2025.06.01. - 2026.05.31.

Pályázandó összeg: 1.000.000, - HUF

Önrész: nincs

2.

Támogató: NKA Közgyűjtemények Kollégiuma (altéma kódszáma: 505111/243)

Téma: állományvédelem és restaurálás

Megvalósítás időtartama: 2025.06.01. - 2026.05.31.

Pályázandó összeg: 4.000.000, - HUF

Önrész: nincs

**Felelős:**  Dr. Danka Lajos, a Bizottság elnöke

Horváth Soma alpolgármester

(a végrehajtás előkészítéséért:

Vinczéné Dr. Menyhárt Mária, az Egészségügyi és Közszolgálati Osztály vezetője,

Király-Fülöp Ágnes, az Egészségügyi, Kulturális és Köznevelési Iroda vezetője,

Dr. Baráthné Molnár Mónika, a Berzsenyi Dániel Könyvtár igazgatója)

**Határidő:** azonnal